2008O0008 — LT — 02.07.2011 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:

No

▼B

EUROPOS CENTRINIO BANKO GAIRĖS

2008 m. rugsėjo 11 d.

dėl duomenų apie eurą rinkimo ir Grynųjų pinigų informacinės sistemos 2 veikimo

(ECB/2008/8)

(2008/950/EB)

Atsižvelgiant į tai, kad CIS 2 yra lanksti sistema naujiems duomenims tvarkyti, būtina nustatyti supaprastintą procedūrą šių gairių priedų techniniams daliniams pakeitimams veiksmingai įgyvendinti. Be to, dėl CIS 2 perdavimo mechanizmo techninio pobūdžio turėtų būti galima naudojant tą pačią supaprastintą procedūrą iš dalies keisti CIS 2 perdavimo mechanizmo specifikacijas. Todėl Vykdomajai valdybai turėtų būti suteiktos teisės daryti tam tikrus dalinius šių gairių ir jų priedų pakeitimus, apie kuriuos ji turėtų informuoti Valdančiąją tarybą.

Siekiant, kad CIS 2 veiktų efektyviai ir sklandžiai, būtina užtikrinti, kad suderinti duomenys būtų prieinami reguliariai ir laiku. Todėl šiose gairėse turi būti nustatytos NCB ir ECB pareigos teikti duomenis, kartu numatant trumpą laikotarpį, per kurį duomenys bus lygiagrečiai teikiami pagal esamus susitarimus ir CIS 2.

Pagal ECBS statuto 5 straipsnį, kad galėtų vykdyti Europos centrinių bankų sistemos (ECBS) uždavinius, ECB, padedamas nacionalinių centrinių bankų, turėtų rinkti reikiamą statistinę informaciją, kuri apima su eurų banknotų ir monetų emisija susijusią statistinę informaciją. Be to, ECB reikia rinkti informaciją taikant Sutarties 237 straipsnio d punktą, kuris patiki ECB uždavinį stebėti, kaip ECBS nacionaliniai centriniai bankai vykdo savo pareigas pagal Sutartį ir Statutą. Šios pareigos apima Sutarties 101 straipsnyje nustatyto ir 1993 m. gruodžio 13 d. Tarybos reglamente (EB) Nr. 3603/93, nustatančiame apibrėžimus, susijusius su Sutarties 104 ir 104 b 1 straipsniuose numatytų draudimų taikymu ( 1 ), įgyvendinto draudimo laikymąsi. Visų pirma, Tarybos reglamento (EB) Nr. 3603/93 6 straipsnyje nustatyta, kad „valstybinio sektoriaus išleistos ir jam kredituotos monetos, laikomos […] nacionaliniuose centriniuose bankuose, nelaikomos kreditu pagal Sutarties 104 straipsnį, jeigu jos sudaro mažiau kaip 10 % apyvartoje esančių monetų“.

1 straipsnis

Apibrėžtys

1. Šiose gairėse:

▼M1 —————

▼B

c) CIS 2 — sistema, susidedanti iš: ►M1 i) ECB įrengtos centrinės duomenų bazės, skirtos kaupti visą susijusią informaciją apie eurų banknotus ir monetas, grynųjų pinigų infrastruktūrą ir 2010 m. rugsėjo 16 d. Sprendimą ECB/2010/14 dėl eurų banknotų autentiškumo ir tinkamumo apyvartai tikrinimo bei pakartotinio išleidimo į apyvartą ( 4 ), surinktą pagal šias gaires; ◄ ii) žiniatinklio tiesioginės programos (angl. web-based online application), kuri leidžia lanksčią sistemos konfigūraciją ir pateikia informaciją apie duomenų pristatymą ir patvirtinimo statusą, patikslinimus ir įvairių tipų atskaitinius duomenis ir sistemos parametrus; iii) duomenų teikimo modulio surinktiems duomenis peržiūrėti ir analizuoti; ir iv) CIS 2 perdavimo mechanizmo;

e) antrinis išankstinis pristatymas — tinkamos dalyvaujančios šalies vykdomas per pirminį išankstinį pristatymą gautų eurų banknotų ir monetų pristatymas profesionalioms trečiosioms šalims ateityje dalyvausiančios valstybės narės teritorijoje pirminio išankstinio pristatymo ir (arba) antrinio išankstinio pristatymo laikotarpiu. Šiose gairėse antrinis išankstinis pristatymas apima eurų monetų tiekimą pradiniuose rinkiniuose plačiajai visuomenei;

▼M1

▼B

▼M1

▼B

2. Šių gairių prieduose vartojami techniniai terminai apibrėžiami priede pateikiamame žodynėlyje.

2 straipsnis

►M1 Su eurų banknotais susijusių kas mėnesį teikiamų duomenų rinkimas ◄

1. NCB teikia ECB su eurų banknotais susijusius CIS 2 duomenis, t. y. kas mėnesį teikia I priedo 1 dalies lentelės 1–4 skirsniuose nurodytus duomenų straipsnius, laikydamiesi I priedo 3 dalyje nustatytų apskaitos taisyklių.

2. NCB perduoda su eurų banknotais susijusius duomenis, V priede apibrėžtus kaip 1 kategorijos duomenys ir įvykiu pagrįsti duomenys, ne vėliau kaip šeštąją mėnesio, einančio po ataskaitinio laikotarpio, darbo dieną.

3. NCB perduoda su eurų banknotais susijusius duomenis, V priede apibrėžtus kaip 2 kategorijos duomenys, ne vėliau kaip dešimtąją mėnesio, einančio po ataskaitinio laikotarpio, darbo dieną.

4. Pirmą kartą su eurų banknotais susiję duomenys perduodami 2008 m. spalio mėn.

5. Su eurų banknotais susijusiems duomenims ECB perduoti NCB, vadovaudamiesi šiomis gairėmis, naudoja CIS 2 perdavimo mechanizmą.

▼M1

2a straipsnis

Su eurų banknotais susijusių kas dieną teikiamų duomenų rinkimas

1. ECB aktyvuoja CIS 2 dienos duomenų teikimą, jei yra bent viena iš šių aplinkybių:

c) Banknotų komitetas pateikia jo aktyvavimo motyvus.

2. Nepaisant 1 dalies, nenumatytų atvejų testavimo tikslais CIS 2 dienos duomenų teikimas aktyvuojamas kiekvienų metų birželį vieno mėnesio laikotarpiui.

3. Aktyvavus dienos duomenų teikimo reikalavimą pagal 1 ar 2 dalį, NCB kas dieną ECB teikia su eurų banknotais susijusius CIS 2 duomenis, t. y. VII priede nurodytus banknotų duomenų straipsnius. Tokie duomenys parengiami trečią darbo dieną po to, kai buvo aktyvuotas dienos duomenų teikimo reikalavimas, ir apima antros darbo dienos po tokio aktyvavimo duomenis.

4. NCB perduoda 3 dalyje nurodytus duomenis ne vėliau kaip kitos darbo dienos po to, kai pasibaigia ataskaitinis laikotarpis, 17 val. Vidurio Europos laiku.

5. 2 straipsnio 5 dalis mutatis mutandis taikoma 3 dalyje nurodytam duomenų perdavimui.

▼B

3 straipsnis

►M1 Su eurų monetomis susijusių kas mėnesį teikiamų duomenų rinkimas ◄

1. Iš atitinkamų tinkamų trečiųjų šalių, dalyvaujančių eurų monetų emisijoje jų valstybėse narėse, NCB renka su eurų monetomis susijusius CIS 2 duomenis, t. y. II priedo 1 dalies lentelės 1–5 skirsniuose nurodytus duomenų straipsnius.

2. NCB teikia ECB su eurų monetomis susijusius CIS 2 duomenis, t. y. kas mėnesį teikia II priedo 1 dalies lentelės 1–6 skirsniuose nurodytus duomenų straipsnius, laikydamiesi II priedo 3 dalyje nustatytų apskaitos taisyklių.

3. 2 straipsnio 2–5 dalių reikalavimai mutatis mutandis taikomi 1 dalyje nurodytų su eurų monetomis susijusių duomenų perdavimui.

▼M1

4 straipsnis

Su grynųjų pinigų infrastruktūra ir Sprendimu ECB/2010/14 susijusių kas pusmetį teikiamų duomenų rinkimas

1. NCB kas pusmetį teikia ECB su grynųjų pinigų infrastruktūra susijusius duomenis, kaip nurodyta IIIa priede.

2. Pirmą kartą NCB teikia ECB IIIa priede nurodytus duomenis 7 dalyje nurodytomis datomis, o po to – kas pusmetį. ECB pateikiami duomenys yra grindžiami duomenimis, kuriuos NCB gavo iš grynųjų pinigų tvarkytojų pagal Sprendimo ECB/2010/14 IV priedą.

3. Atsižvelgiant į tai, kad, pagal Sprendimo ECB/2010/14 13 straipsnį, NCB gali suteikti grynųjų pinigų tvarkytojams vienerių metų pereinamąjį laikotarpį Sprendimo ECB/2010/14 IV priede nurodytiems duomenims teikti, NCB 2011 m. spalį ir 2012 m. balandį, nepriklausomai nuo to, ar jie suteikė grynųjų pinigų tvarkytojams tokį pereinamąjį laikotarpį, teikia ECB IIIb priede nurodytus duomenis. Nuo 2012 m. spalio duomenys yra tokie, kaip nurodyta 2 dalyje.

4. 1–3 dalyse nurodytiems duomenims perduoti NCB naudoja CIS 2 perdavimo mechanizmą.

5. Kiekvienais metais, vėliausiai iki šeštos spalio mėnesio darbo dienos, NCB perduoda 1–3 dalyse nurodytus duomenis apie tų metų sausio–birželio mėn. ataskaitinį laikotarpį.

6. Kiekvienais metais, vėliausiai iki šeštos balandžio mėnesio darbo dienos, NCB perduoda 1–3 dalyse nurodytus duomenis apie praėjusiųjų metų liepos–gruodžio mėn. ataskaitinį laikotarpį.

7. Pirmą kartą su Sprendimu ECB/2010/14 susiję duomenys perduodami taip:

▼B

5 straipsnis

Duomenų rinkimas iš būsimų Eurosistemos NCB apie jų grynųjų pinigų keitimą į eurą

1. Į sutartinius susitarimus, kuriuos pagal Gairių ECB/2006/9 3 straipsnio 3 dalį NCB sudaro su būsimu Eurosistemos NCB, NCB įtraukia specialias nuostatas, numatančias, kad greta tose gairėse nustatytų duomenų teikimo pareigų būsimas Eurosistemos NCB, mutatis mutandis laikydamasis I priedo 3 dalyje ir II priedo 3 dalyje nustatytų apskaitos taisyklių, kas mėnesį teikia ECB I priedo lentelės 4 ir 5 skirsniuose ir II priedo lentelės 4 ir 7 skirsniuose nurodytus duomenų straipsnius, susijusius su visais eurų banknotais ir (arba) monetomis, kuriuos jis skolinasi iš NCB ir kuriuos NCB jam pristatė. Jei būsimas Eurosistemos NCB tokių sutartinių susitarimų su NCB nesudarė, ECB sudaro tokius sutartinius susitarimus su tokiu būsimu Eurosistemos NCB, įtraukdamas šiame straipsnyje nurodytas duomenų teikimo pareigas.

2. Pirmą kartą 1 dalyje nurodyti su eurų banknotais ir (arba) monetomis susiję duomenys perduodami ne vėliau kaip šeštąją mėnesio, einančio po mėnesio, kurį būsimas Eurosistemos NCB pirmą kartą gauna arba pagamina tokius eurų banknotus ar monetas, darbo dieną.

▼M1

3. Po grynųjų pinigų keitimo į eurą datos per laikotarpį, dėl kurio turi susitarti NCB ir ECB, NCB kas dieną teikia ECB duomenis pagal VII priede nurodytus duomenų straipsnius.

▼M1

4. 2 straipsnio 5 dalis mutatis mutandis taikoma 1 ir 3 dalyse nurodytų duomenų perdavimui.

▼B

6 straipsnis

Atskaitinių duomenų ir sistemos parametrų palaikymas

1. ECB įveda IV priede nurodytus atskaitinius duomenis ir sistemos parametrus į CIS 2 ir palaiko juos.

2. ECB imasi reikiamų priemonių užtikrinti, kad šie duomenys ir sistemos parametrai būtų išsamūs ir teisingi.

3. NCB laiku perduoda ECB IV priedo lentelės 2.1 ir 2.2 skirsniuose nurodytus sistemos parametrus: i) įsigaliojus šioms gairėms; ir ii) bet kada vėliau pasikeitus sistemos parametrams.

7 straipsnis

Perduotų duomenų išsamumas ir teisingumas

▼M1

1. Prieš perduodami ECB pagal šias gaires reikalaujamus duomenis, NCB imasi reikiamų priemonių jų išsamumui ir teisingumui užtikrinti. Jie būtinai atlieka bent: a) V priede nustatytas išsamumo patikras ir VI priede nustatytas teisingumo patikras duomenų straipsnių, pagal kuriuos duomenys teikiami kas mėnesį ir kas pusmetį, atžvilgiu; ir b) VII priede nustatytas išsamumo patikras duomenų straipsnių, pagal kuriuos duomenys teikiami kas dieną, atžvilgiu.

▼B

2. Kiekvienas NCB naudoja taikytinus CIS 2 duomenis eurų banknotų nacionalinių grynųjų emisijų skaičiams gauti. Tada kiekvienas NCB, prieš perduodamas CIS 2 duomenis į ECB, suderina šiuos skaičius su savo apskaitos duomenimis.

▼M1

3. ECB užtikrina, kad prieš išsaugant duomenis CIS 2 centrinėje duomenų bazėje, CIS 2 atliktų: a) V ir VI prieduose nurodytas išsamumo ir teisingumo patikras duomenų straipsnių, pagal kuriuos duomenys teikiami kas mėnesį ir kas pusmetį, atžvilgiu; ir b) VII priede nustatytas išsamumo patikras duomenų straipsnių, pagal kuriuos duomenys teikiami kas dieną, atžvilgiu.

▼B

4. ECB tikrina, kaip NCB suderino CIS 2 pateiktų eurų banknotų nacionalinių grynųjų emisijų skaičius su atitinkamais apskaitos duomenimis, kaip nurodyta 2 dalyje, ir konsultuojasi su atitinkamais NCB dėl bet kokių neatitikimų.

5. Jei NCB nustato neatitikimą savo CIS 2 duomenyse po to, kai tokie duomenys buvo perduoti ECB, tas NCB per CIS 2 perdavimo mechanizmą nedelsdamas išsiunčia ECB pataisytus duomenis.

▼M1

6. Kai nacionaliniai centriniai bankai teikia CIS 2 duomenis, susijusius su banknotų perdavimu ir gavimu, kaip nurodyta I priedo 2 dalyje, t. y. pagal 4.2 ir 4.3 duomenų straipsnius, ir duomenys vieni kitiems prieštarauja, jie tai išsiaiškina tarpusavyje, nepateisinamai neatidėliodami. Jei jie to nepadaro, ECB imasi veiksmų, siekdamas užtikrinti, kad CIS 2 duomenys būtų teikiami teisingai.

▼B

8 straipsnis

Prieiga prie CIS 2

▼M1

1. Jei buvo sudaryti 2 dalyje nurodyti atskiri sutartiniai susitarimai, gavęs rašytinį prašymą, ECB suteikia prieigą prie CIS 2: a) ne daugiau kaip 10 atskirų vartotojų kiekviename NCB, kiekviename būsimame Eurosistemos NCB ir Europos Komisijoje kaip tinkamoje trečiojoje šalyje; ir b) vienam atskiram vartotojui kiekvienoje kitoje tinkamoje trečiojoje šalyje. Bet kuriam tinkamos trečiosios šalies vartotojui suteikta prieiga yra ribota; ji apima tik su eurų monetomis susijusius duomenis. ECB, atsižvelgdamas į galimybes, racionaliai apsvarsto rašytinius prašymus dėl papildomų atskirų vartotojų prieigos prie CIS 2.

▼B

2. Atsakomybė dėl atskirų vartotojų techninio valdymo nustatoma atskiruose sutartiniuose susitarimuose: i) tarp ECB ir NCB — dėl jo atskirų vartotojų ir NCB valstybės narės jurisdikcijai priklausančių tinkamų trečiųjų šalių atskirų vartotojų; ii) tarp ECB ir būsimo Eurosistemos NCB — dėl pastarojo atskirų vartotojų; ir iii) tarp ECB ir Europos Komisijos — dėl jos atskirų vartotojų. Į šiuos sutartinius susitarimus ECB taip pat gali įtraukti nuorodas į CIS 2 taikomus vartotojų valdymo susitarimus, saugumo standartus ir licencijavimo sąlygas.

9 straipsnis

Automatiniai pranešimai apie duomenų įvykius

ECB užtikrina, kad per CIS 2 perdavimo mechanizmą CIS 2 siųstų automatinius pranešimus apie duomenų įvykius tiems NCB, kurie prašo tokius automatinius pranešimus siųsti.

10 straipsnis

CIS 2 duomenų perdavimas į NCB

1. NCB, pageidaujantys gauti ir laikyti visų NCB ir būsimų Eurosistemos NCB CIS 2 duomenis savo vietinėse programose, esančiose ne CIS 2, siunčia ECB rašytinį prašymą dėl reguliarių automatinių tokių duomenų perdavimų iš CIS 2.

2. ECB užtikrina, kad tiems NCB, kurie prašo 1 dalyje nurodytos paslaugos, CIS 2 siųstų duomenis per CIS 2 perdavimo mechanizmą.

11 straipsnis

Vykdomosios valdybos vaidmuo

1. Vykdomoji valdyba atsako už kasdienį CIS 2 valdymą.

▼M1

2. Vadovaujantis Europos Centrinio Banko darbo reglamento 17 straipsnio 3 dalimi, Vykdomajai valdybai suteikiamos teisės, atsižvelgus į Banknotų komiteto ir Informacinių technologijų komiteto nuomonę, daryti dalinius techninius šių gairių priedų ir CIS 2 perdavimo mechanizmo specifikacijų pakeitimus.

▼B

3. Vykdomoji valdyba nedelsdama praneša Valdančiajai tarybai apie visus dalinius pakeitimus, padarytus remiantis 2 dalimi, ir laikosi kiekvieno Valdančiosios tarybos šiuo klausimu priimto sprendimo.

12 straipsnis

Įsigaliojimas

Šios gairės įsigalioja 2008 m. spalio 1 d.

13 straipsnis

Adresatai

Šios gairės taikomos visiems Eurosistemos centriniams bankams.

I PRIEDAS

Eurų banknotų duomenų straipsniai

PIRMOJI DALIS

Duomenų apie eurų banknotus teikimo schema

tinkamos dalyvaujančios šalys, kurios gavo banknotus per pirminį išankstinį pristatymą

C) ECI bankų operacinė veikla

C) ECI bankų laikomos atsargos

▼M1

2 DALIS

Eurų banknotų duomenų straipsnių specifikacija

Visiems duomenų straipsniams NCB ir būsimų Eurosistemos NCB pateikiami skaičiai yra vienetai ir nurodomi sveikais skaičiais, nesvarbu, ar jie teigiami, ar neigiami.

Eurų banknotai, kuriuos tinkamos dalyvaujančios šalys per antrinį išankstinį pristatymą pristatė profesionalioms trečiosioms šalims pagal Gaires ECB/2006/9 ir kuriuos šios profesionalios trečiosios šalys laiko savo patalpose iki grynųjų pinigų keitimo. Šis duomenų straipsnis yra 5.2 duomenų straipsnio dalis.

Eurų banknotai, kuriuos būsimas Eurosistemos NCB per pirminį išankstinį pristatymą pristatė tinkamoms dalyvaujančioms šalims, atitinkančioms reikalavimus eurų banknotams gauti išankstinio pristatymo tikslu iki grynųjų pinigų keitimo pagal Gaires ECB/2006/9.

Nauji banknotai, kurie buvo pagaminti vadovaujantis atskiru ECB teisės aktu dėl banknotų gamybos ir kurie buvo iš spaustuvių pristatyti NCB (kaip už gamybą atsakingam NCB), arba per NCB (kaip už gamybą atsakingą NCB) kitam NCB.

C) ECI bankų operacinė veikla

ECI bankui (arba grynųjų pinigų pervežimo (angl. cash in transit) bendrovei, veikiančiai ECI banko vardu) NCB pateikti banknotai, kurie pasibaigus ataskaitiniam laikotarpiui yra vis dar vežami į ECI banko patalpas, ir visi banknotai, kuriuos NCB turi gauti iš ECI banko (arba iš grynųjų pinigų pervežimo bendrovės, veikiančios ECI banko vardu) ir kurie pasibaigus ataskaitiniam laikotarpiui yra vis dar vežami, t. y. kurie buvo išvežti iš ECI banko patalpų, bet dar nepasiekė NCB.

C) ECI bankų laikomos atsargos

NCB laikomi banknotai, kurių autentiškumas dar nebuvo patikrintas ir kurie dar nebuvo surūšiuoti pagal tinkamumą banknotų rūšiavimo aparatuose arba rankiniu būdu. Banknotai, kurių autentiškumas buvo patikrintas ir kurie buvo surūšiuoti pagal tinkamumą NHTO subjektų, ECI bankų arba bet kokių kitų kredito įstaigų ar profesionalių grynųjų pinigų tvarkytojų bei po to grąžinti į NCB, sudaro šio duomenų straipsnio dalį, kol NCB tokių banknotų neapdoroja.

▼B

TREČIOJI DALIS

Eurų banknotų judėjimų CIS 2 apskaitos taisyklės

1. Įžanga

Šioje dalyje nustatytos banknotų pristatymų iš spaustuvių, perdavimų tarp NCB ir perdavimų tarp skirtingų atsargų tipų tame pačiame NCB apskaitos bendrosios taisyklės, siekiant užtikrinti CIS 2 duomenų suderinamumą. Būsimi Eurosistemos NCB taiko šias taisykles mutatis mutandis.

2. Sandorių tipai

Yra keturi banknotų judėjimų sandorių tipai:

— 2 sandorių tipas (netiesioginis pristatymas be tarpinio laikymo): naujų banknotų netiesioginis pristatymas iš spaustuvių per atsakingą NCB kitam NCB. Atsakingas NCB pristato banknotus gaunančiam NCB be tarpinio laikymo atsakingame NCB,